Η Κοσμητεία της Σχολής Οικονομικών Επιστημών & Διοίκησης Επιχειρήσεων του Πανεπιστημίου Πατρών και τα Τμήματα Διοικητικής Επιστήμης & Τεχνολογίας, Διοίκησης Επιχειρήσεων, Διοίκησης Τουρισμού και Οικονομικών Επιστημών σας προσκαλούν στην πρώτη  **Ημερίδα Ενημέρωσης και Παρουσίασης** των Προγραμμάτων Μεταπτυχιακών Σπουδών (ΠΜΣ) που θα πραγματοποιηθεί την **Παρασκευή, 4 Απριλίου 2025** στην αίθουσα 1.1. του Τμήματος Οικονομικών Επιστημών.

Η ημερίδα απευθύνεται σε προπτυχιακούς και μεταπτυχιακούς φοιτητές, ερευνητές, ακαδημαϊκούς και επαγγελματίες του χώρου της Οικονομίας, της Διοίκησης Επιχειρήσεων, της Τεχνολογίας και του Τουρισμού, με στόχο την παρουσίαση του έργου των ΠΜΣ και την ανάδειξη του εκπαιδευτικού και ερευνητικού έργου που επιτελούν. Παράλληλα, η ημερίδα στοχεύει στην παρουσίαση των προγραμμάτων Μεταπτυχιακών Σπουδών στο ευρύ κοινό της πόλης μας αλλά στην ενημέρωση φορέων, επιχειρήσεων και επιμελητηρίων.

Η εκδήλωση θα ξεκινήσει στις **12:00 μ.μ.** με την προσέλευση και εγγραφή των συμμετεχόντων. Στη συνέχεια  θα πραγματοποιηθούν οι επίσημοι χαιρετισμοί από τον Πρύτανη, τον Αντιπρύτανη του Πανεπιστημίου Πατρών, και τον Κοσμήτορα της Σχολής Οικονομικών Επιστημών & Διοίκησης Επιχειρήσεων.

Η εκδήλωση είναι **ανοιχτή για το κοινό και**θα ολοκληρωθεί με ανοιχτή συζήτηση των Διευθυντών των Προγραμμάτων Μεταπτυχιακών Σπουδών με ενδιαφερόμενους φοιτητές δίνοντας την ευκαιρία στους συμμετέχοντες να ανταλλάξουν απόψεις και να συζητήσουν με τους ομιλητές. Παράλληλα οι συμμετέχοντες θα  έχουν την ευκαιρία να συζητήσουν με διδάσκοντες των ΠΜΣ, οι οποίοι θα παρευρεθούν στην εκδήλωση, για τυχόν απορίες σας που αφορούν τα μαθήματα που διδάσκουν, και να ενημερωθούν για τις ακαδημαϊκές και επαγγελματικές ευκαιρίες που αυτά προσφέρουν.

[**Παρακαλώ δηλώστε στην φόρμα συμμετοχής**](https://docs.google.com/forms/d/1sL2FOLnQsizB0doKPBJ9PqdTW9zJzX4ixeYeXa8-lyc/edit)

Την εκδήλωση συν-διοργανώνει το Γραφείο Σταδιοδρομίας του Πανεπιστημίου Πατρών .

**Πρόγραμμα Ημερίδας Παρουσίασης & Ενημέρωσης ΠΜΣ ΣΟΕΔΕ**

|  |  |  |  |
| --- | --- | --- | --- |
| ΩΡΑ | ΘΕΜΑ | ΑΙΘΟΥΣΑ | ΟΜΙΛΗΤΗΣ |
| 12:00 | Χαιρετισμός | Α.1.2 | Πρύτανης |
| 12:10 | Χαιρετισμός | Α.1.2 | Αντιπρύτανης Ακαδημαικών θεμάτων |
| 12:20 | Χαιρετισμός | Α.1.2 | Αντιπρύτανης Εξωστρέφειας |
| 12:30 | Χαιρετισμός | Α.1.2 | Κοσμητορας Σχολής |
| Α ΜΕΡΟΣ | Παρουσίαση Προγραμμάτων Μεταπτυχιακών Σπουδών ΣΟΕΔΕ | | |
| 12:30 | Παρουσίαση | Διοίκηση Επιχειρήσεων MBA | Γιαννίκος Ιωάννης, Καθηγητής Τμήματος Διοίκησης Επιχειρήσεων Τμήμα Διοίκησης Επιχειρήσεων |
| 12:50 | Παρουσίαση | [Λογιστική στο Σύγχρονο Περιβάλλον Διοίκησης](https://mscaccount.bma.upatras.gr/index.php) | Τσαγκανός Αθανάσιος, Καθηγητής Τμήματος Διοίκησης Επιχειρήσεων |
| 13:10 | Παρουσίαση | Εκπαιδευτική Ηγεσία | Ανδρουλάκης Γεώργιος, Καθηγητής Τμήματος Διοίκησης Επιχειρήσεων |
| 13:30 | Παρουσίαση | Ψηφιακός Μετασχηματισμός Φορολογικών και Χρηματοοικονομικών Υπηρεσιών | Θανάσας Γεώργιος, Επ. Καθηγητής, Τμήμα Διοικητικής Επιστήμης & Τεχνολογίας |
| 13:50 | Παρουσίαση | Διοίκηση Εκπαίδευσης | Μητρόπουλος Ιωάννης, Καθηγητής, Τμήμα Διοικητικής Επιστήμης & Τεχνολογίας |
| 14:10 | Παρουσίαση | Ψηφιακή Καινοτομία & Διοίκηση | Αντωνοπούλου Ήρα, Καθηγήτρια, Τμήμα Διοικητικής Επιστήμης & Τεχνολογίας |
| 14:30 | Παρουσίαση | Εφαρμοσμένη Οικονομική & Ανάλυση Δεδομένων | Γιαννακόπουλος Νικόλαος, Καθηγητής, Τμήμα Οικονομικών Επιστημών |
| 14:50 | Παρουσίαση | Καινοτόμος & Αειφόρος Επιχειρηματικότητα | Τσεκούρας Κωνσταντίνος, Καθηγητής, Τμήμα Οικονομικών Επιστημών |
| 14:50 | Παρουσίαση | Διοίκηση Τουριστικών Προορισμών & Επιχειρήσεων | Νίκας Ιωάννης, Τμήμα Διοίκησης Τουρισμού |
| Καφές | | | |
| Β ΜΕΡΟΣ-ΑΝΟΙΚΤΗ ΣΥΖΗΤΗΣΗ ΜΕ ΤΑ ΜΕΛΗ ΤΩΝ ΠΜΣ | | | |
| 15:30 | Ανοικτή Συζήτηση & Ερωτήσεις | Α.1.2 | Τμήμα Διοίκησης Επιχειρήσεων |
| 15:30 | Ανοικτή Συζήτηση & Ερωτήσεις | Πάντζιος | Τμήμα Διοικητικής Επιστήμης & Τεχνολογίας |
| 15:30 | Ανοικτή Συζήτηση & Ερωτήσεις | Αίθουσα 2 | Τμήμα Διοίκησης Τουρισμού |
| 15:30 | Ανοικτή Συζήτηση & Ερωτήσεις | Α.1.1 | Τμήμα Οικονομικών Επιστημών |